सेबी के चेयरमैन अजय त्यागी ने पूंजी बाजार सम्मेलन के मौके पर अलग से बातचीत में कहा, ‘‘घरेलू बाजारों में उतार-चढ़ाव है, लेकिन वैश्विक बाजारों में भी यही स्थिति है। हमारा जोखिम प्रबंधन अर्थशास्त्र दुरुस्त है और गड़बड़ी करने वालों को इसका फायदा नहीं लेने दिया जाएगा।’’ उन्होंने कहा कि नियामक सतर्क है। इक्विटी डेरिवेटिव्स के कारोबार का समय बढ़ाने के बारे में पूछे जाने पर त्यागी ने कहा कि हमें इसके बारे में प्रस्ताव मिला है, लेकिन हमें एक्सचेंज्स से ब्योरे का इंतजार है। सेबी ने इससे पहले घरेलू शेयर बाजारों को इक्विटी डेरिवेटिव का कारोबार एक अक्तूबर से रात 11:55 बजे तक करने की अनुमति दी थी।